
	[bookmark: nev]PÁNTI ZSOMBOR ALPÁR
Általános Orvos 
Osztatlan, 7. félév
Marosvásárhelyi Orvosi és Gyógyszerészeti Egyetem
Általános Orvosi Kar
	






Témavezetők:
	Dr. Gergely István
egyetemi adjunktus, MOGYE

	Dr. Sólyom Árpád
egyetemi tanársegéd, MOGYE




Forma és funkció összehasonlítása házisertés (sus scrofa domestica) és emberi térdízület esetén

Bevezetés: Az elmúlt évtizedekben szemtanúi lehettünk a mozgásszervi sebészet rohamos fejlődésének. A kutatásokhoz különböző állatmodellek állnak rendelkezésre, a helyes modell kiválasztása kulcskérdés a sikeres munka szempontjából. Célkitűzés: Munkánk során összehasonlítottuk a házisertés térdízületének anatómiáját és biomechanikáját az emberével. Adatbázist hoztunk létre, amely a későbbiekben alapul szolgál állatmodellen végzett elülső keresztszalag pótló műtétekhez. Anyag és módszer: Három 7 hónapos sertés bal hátsó végtagját használtuk fel. A végtagokról Röentgen, majd mágneses rezonancia képalkotó eljárás segítségével felvételeket készítettünk. A térdízület makroszkópos képleteit feltártuk, a patella ín (PT) és az elülső keresztszalag (ACL) hosszát mértük. Szövettani elemzés céljából mintát vettünk a patella ínból és az elülső keresztszalagból. Az összehasonlításhoz három 57 év alatti férfi cadaver térdízületét preparáltuk, meghatároztuk a PT és ACL hosszát, majd mintát vettünk szövettani elemzéshez. Eredmények: A sertés PT átlagosan 7,2 cm hosszú, az emberi PT csak 4,2 cm, az intercondyláris tér magasabb és szűkebb a sertés esetén. A szövettan nem mutat szignifikáns eltérést. A sertés esetében is alkalmazható a Kapandji által leírt négy tengely, két lengőkar kinetikai modell. Következtetések: Elülső keresztszalag pótló műtétek közül, a csont-ín-csont technika alkalmazható a sertés térdízület esetén, viszont a hosszabb PT és az intercondyláris tér szűkebbsége indokoltá teszi egyes lépések megváltoztatását az emberi térden végzett műtétekhez képest.



